Author: user

จดหมายข่าว
งานพัฒนาและจัดเก็บรายได้
กองคลัง เทศบาลตำบลหน้าสตน

ฉบับที่ 1

ประชาสัมพันธ์หลักเกณฑ์และวิธีการชำระภาษี ประจำปี 2563
ประ

ประจำเดือน มกราคม
ประจำปีงบประมาณ 2563

ยกเลิก X X X X X

ภาษีโรงเรือนและที่ดิน
ง

ภาษีบำรุงท้องที่
ง

อัตราการจัดเก็บ

ภาษีที่ดินและสิ่งปลูกสร้าง

ความรู้โดยย่อของ ภาษีที่ดินและสิ่งปลูกสร้าง พ.ศ.2563
ภาษีที่ดินและสิ่งปลูกสร้าง เป็นภาษีที่ท่านไม่ต้องดำเนินการยื่นแบบต่อเทศบาล เทศบาลจะดำเนินการสำรวจแปลงที่ดิน การใช้ประโยชน์ของที่ดิน และนำข้อมูลจากการสำรวจ จัดทำบัญชีรายการที่ดินและสิ่งปลูกสร้าง (ภ.ด.ส.3) ประกาศไว้ ณ สำนักงานเทศบาลตำบลหน้าสตน และจัดส่งบัญชีรายการที่ดินและสิ่งปลูกสร้าง (ภ.ด.ส.3) ให้กับผู้เสียภาษีแต่ละรายทราบ เพื่อตรวจสอบข้อมูลที่ได้สำรวจมาว่าถูกต้องหรือไม่ หากไม่ถูกต้องสามารถดำเนินการขอแก้ไขข้อมูลให้ถูกต้องได้ ที่ กองคลัง เทศบาลตำบลหน้าสตน หากข้อมูล ภ.ด.ส.3 ถูกต้องแล้ว ให้ท่านรอรับการแจ้งประเมินภาษี โดยทางเทศบาลจะดำเนินการส่งแบบแสดงรายการคำนวณภาษีที่ดินและสิ่งปลูกสร้าง (ภ.ด.ส.7) ให้แก่ท่าน ภายในเดือน กรกฎาคม 2563 และท่านดำเนินการชำระภาษีได้ภายในเดือน สิงหาคม 2563 หากท่านไม่ดำเนินการชำระ ทางเทศบาลจะทำหนังสือเตือนให้ท่านชำระภายในเดือน กันยายน 2563 และหากท่านยังไม่ดำเนินการชำระให้แล้วเสร็จ เทศบาลตำบลหน้าสตน จะดำเนินการแจ้งรายการภาษีค้างชำระให้สำนักงานที่ดินจังหวัดนครศรีธรรมราช สาขาหัวไทร ภายในเดือน ตุลาคม 2563 ซึ่งหากท่านมีรายชื่อค้างชำระดังกล่าว ท่านจะไม่สามารถทำธุรกรรมใดๆ ได้ (**โอน ขาย เปลี่ยนมือใด ๆ ไม่ได้ทั้งสิ้น นอกจากจะดำเนินการชำระภาษีและเงินเพิ่มกับทางเทศบาลเรียบร้อยแล้ว**)
ขั้นตอนการดำเนินการ ภาษีที่ดินและสิ่งปลูกสร้าง พ.ศ.2562
เฉพาะจัดเก็บภาษีในปี พ.ศ.2563
1. การแจ้งประเมิน
เทศบาลจะดำเนินการแจ้งประเมิน ปี 2563 ภายในเดือน กรกฎาคม
2. การชำระภาษี
ดำเนินการชำระภาษีประจำปี 2563 ภายในเดือน สิงหาคม

ภาษีป้าย

หมายถึง ป้ายแสดงชื่อ ยี่ห้อหรือเครื่องหมายที่ใช้ในการประกอบการค้า หรือประกอบกิจการอื่น ๆ เพื่อหารายได้หรือโฆษณาการค้า หรือกิจการอื่นเพื่อหารายได้ ไม่ว่าจะแสดงหรือโฆษณาการค้า หรือกิจการอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใด ๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น
1. การยื่นแบบแสดงรายการเพื่อเสียภาษี
การยื่นแบบแสดงรายการ เพื่อเสียภาษีผู้เป็นเจ้าของป้าย หรือผู้ครอบครองป้ายจะต้องยื่นแบบ ภ.ป.1 ภายในวันที่ 31 มีนาคมของทุกปี กรณีติดตั้งป้ายใหม่ หรือเปลี่ยนแปลงข้อความป้าย จะต้องยื่นแบบ ภ.ป.1 ภายใน 15 วัน นับแต่วันที่ติดตั้งใหม่ หรือที่เปลี่ยนแปลงข้อความของป้ายใหม่
2. การชำระเงินค่าภาษี
2.1 ผู้เป็นเจ้าของป้าย หรือผู้ครอบครองป้ายต้องชำระค่าภาษี ภายใน 15 วัน นับแต่วันที่ได้รับการแจ้งประเมิน
2.2 กรณีที่เจ้าของป้ายยื่นแบบ (ภ.ป.1) แสดงรายการไว้ถูกต้องครบถ้วน และพนักงานเจ้าหน้าที่ได้ตรวจสอบแล้ว แล้วถูกต้องจะแจ้งการประเมิน และชำระภาษีในวันที่ยื่นแบบฯ ได้
3. อัตราค่าภาษีป้าย
ป้ายประเภทที่ 1 หมายถึง ป้ายที่มีอักษรไทยล้วน ให้คิดอัตรา 3 บาทต่อ 500 ตาราเซนติเมตร
ป้ายประเภทที่ 2 หมายถึง ป้ายที่มีอักษรไทยปนอักษรต่างประเทศ หรือปนกับภาพ และเครื่องหมายอื่น ให้คิดอัตรา 20 บาทต่อ 500 ตารางเซนติเมตร
ป้ายประเภทที่ 3 หมายถึง (ก) ป้ายที่ไม่มีอักษรไทย ไม่ว่ามีภาพ หรือเครื่องหมายใด ๆ หรือไม่ หรือ (ข) ป้ายที่มีอักษรไทยบางส่วน หรือทั้งหมดอยู่ใต้ หรือต่ำกว่าอักษรต่างประเทศ ให้คิดอัตรา 40 บาทต่อ 500 ตารางเซนติเมตร เมื่อคำนวณพื้นที่ของป้ายแล้วถ้ามีอัตราต่ำกว่าป้ายละ 200 บาท ให้เสียภาษีป้ายละ 200 บาท
4. การไม่ยื่นแบบ และชำระภาษีเกินกำหนดระยะเวลา
- ผู้เป็นเจ้าของป้ายรายใดไม่ยื่นแบบภายในกำหนด จะต้องเสียเงินเพิ่มอีก ร้อยละ 10 ของค่าภาษี
- ผู้เป็นเจ้าของป้ายรายใดไม่ชำระเงินค่าภาษีภายในกำหนด จะต้องเสียเงินเพิ่มอีก ร้อยละ 2 ต่อค่าภาษี
- ผู้มีหน้าที่เสียภาษี จะต้องแสดงหลักฐานการเสียภาษีป้ายไว้ ณ ที่เปิดเผยในสถานประกอบการค้า หรือสถานประกอบกิจการ

ขั้นตอนการยื่นแบบและชำระภาษีป้าย